cyanic-selkie/wikianc huggingface dataset:
বাংলাদেশ ডেপুটি হাইকমিশন, করাচি
অপারেশন
অভিবাসন সংক্রান্ত মামলা মোকাবেলায় ডেপুটি হাই কমিশন গুরুত্বপূর্ণ ভূমিকা পালন করে। পাকিস্তানে আনুমানিক ৭০০,০০০ থেকে ২ মিলিয়ন বাঙালি রয়েছে, তাদের অধিকাংশই করাচিতে বসবাস করে। তাদের মধ্যে একটি বড় সংখ্যক বাংলাদেশী প্রবাসী যারা ১৯৮০ এর দশক থেকে তাদের পরিবারকে স্বদেশে সহায়তা করার জন্য অর্থনৈতিক সুযোগের সন্ধানে এসেছেন এবং তারা মূলত করাচির টেক্সটাইল এবং মৎস্য খাতে কর্মরত। অন্যরা মধ্যপ্রাচ্য এবং ইউরোপে ভ্রমণের সময় পাকিস্তানকে একটি ওভারল্যান্ড ট্রানজিট গন্তব্য হিসাবে ব্যবহার করেছিল, কিন্তু বছর ধরে পাকিস্তানের পশ্চিম সীমান্ত কঠোরভাবে নিয়ন্ত্রিত হওয়ায় তারা দেশে আটকে পড়েছিল। ডেপুটি হাই কমিশন সেইসব বাংলাদেশী নাগরিকদের জন্য হাজার হাজার ট্রাভেল পারমিট (টিপি) সুবিধা প্রদান করে যারা কর্মসংস্থানের অভাব, পারিবারিক কারণে বা তাদের অনিয়মিত ভিসার স্থিতির কারণে তাদের দেশে ফিরে যেতে চান, কিন্তু যারা তা করতে অসুবিধার সম্মুখীন হন। তহবিলের অভাব বা পরিচয়ের প্রয়োজনীয়তার প্রমাণ। উপরন্তু, মিশন করাচির কারাগারে বন্দী বাংলাদেশী বন্দীদের কনস্যুলার অ্যাক্সেস প্রদান করে এবং তাদের বাংলাদেশে প্রত্যাবাসনের ব্যবস্থা করে।
ফকল্যান্ডস যুদ্ধ
ফক্‌ল্যান্ড্‌স যুদ্ধ (Falklands War; স্পেনীয় ভাষায়: Guerra de las Malvinas/Guerra del Atlántico Sur) ছিল দক্ষিণ আটলান্টিক মহাসাগরে ফক্‌ল্যান্ড দ্বীপপুঞ্জের (আর্জেন্টিনীয়দের দেয়া নাম Islas Malvinas ইসলাস মালবিনাস) নিয়ন্ত্রণের উপর আর্জেন্টিনা ও যুক্তরাজ্যের মধ্যে সংঘটিত অঘোষিত যুদ্ধ। ১৯৮২ সালের ২রা এপ্রিল থেকে ১৪ই জুন পর্যন্ত এই যুদ্ধ চলে।
ফক্‌ল্যান্ড দ্বীপগুলি আর্জেন্টিনার পূর্ব উপকূল থেকে ৪৮০ কিমি দূরে অবস্থিত। ১৫৯২ সালে ব্রিটিশ নাবিকেরা সম্ভবত এগুলি প্রথম আবিষ্কার করে। কিন্তু আর্জেন্টিনার উপকূলের কাছে অবস্থিত হওয়ায় আর্জেন্টিনা ১৯শ শতকের শুরু থেকেই এই দ্বীপগুলিকে নিজেদের বলে দাবী করে। আর্জেন্টিনীয়রা এগুলিকে "মালবিনাস দ্বীপপুঞ্জ" (Islas Malvinas) নামে ডাকে। আর্জেন্টিনার যুক্তি ছিল ১৭৬০-এর দশক থেকে, অর্থাৎ ব্রিটিশদের আসার অনেক আগে স্পেনীয়রা এখানে বসতি স্থাপন করেছে। ১৮৩৩ সালে এখানে ব্রিটিশদের বসতি ও নিয়ন্ত্রণ স্থাপিত হয় এবং তখন থেকেই যুক্তরাজ্য দ্বীপগুলির উপর আর্জেন্টিনার দাবী অগ্রাহ্য করতে থাকে। ১৯৪৫ সালে ২য় বিশ্বযুদ্ধের পরে আর্জেন্টিনা আবার তাদের দাবী উত্থাপন করে এবং ১৯৬৫ সালে জাতিসংঘের মাধ্যমে ব্রিটেনের সাথে সমঝোতায় আসার চেষ্টা করে। ১৯৭০-এর দশকে ব্রিটেন আর্জেন্টিনাকে দ্বীপগুলি দিয়ে দেবার ব্যাপারে ইচ্ছুক হবার আভাস দেয়। একটি সমাধান ছিল একবারে দ্বীপগুলিকে ফেরত না দিয়ে ধীরে ধীরে ধাপে ধাপে দেয়া। এই সমাধান অনুসারে দ্বীপগুলি আর্জেন্টিনার আয়ত্তে থাকবে, কিন্তু ব্রিটেন এগুলির প্রশাসন চালাবে। কিন্তু ফকল্যাণ্ড দ্বীপবাসী ব্রিটেনের অধীনেই থাকার ব্যাপারে সম্মতি দেয়, এবং ১৯৮২ সালে এ-সংক্রান্ত আলোচনা ভেস্তে যায়। ১৯৮২ সালের মার্চ মাসের শেষের দিকে আর্জেন্টিনার রাষ্ট্রপতি লেওপোলদো গালতিয়েরি দ্বীপগুলি জোর করে দখল নেয়ার পরিকল্পনা করেন। গালতিয়েরির এই আক্রমণের পেছনে রাজনৈতিক কৌশলও কাজ করছিল। সেসময় অর্থনৈতিক সমস্যায় জর্জরিত আর্জেন্টিনার জনগণের মধ্যে ব্যাপক অন্তর্কলহকে সামাল দিয়ে তাদেরকে সামরিক সরকারের পেছনে এক কাতারে আনতে এবং বিদেশে ক্রমশ বিতর্কিত ও নিন্দিত সামরিক সরকারের মানবাধিকার লঙ্ঘনের বিষয়গুলিকে চাপা দিতে গালতিয়েরি এই চাল চালেন বলে অনেকে ধারণা করেন। এই লক্ষ্যে আর্জেন্টিনাতে গোপনে একটি আক্রমণ দল প্রস্তুতি নিতে থাকে। এ সময় ফক্‌ল্যান্ড্‌স দ্বীপপুঞ্জের ১৬০০ কিলোমিটার পূর্বে ব্রিটিশ-নিয়ন্ত্রিত সাউথ জর্জিয়া দ্বীপে অবস্থানরত আর্জেন্টিনীয় সাহায্যকর্মী এবং ব্রিটিশ বৈজ্ঞানিকদের মধ্যে বিবাদের সৃষ্টি হয়। ফলে আক্রমণের নির্ধারিত সময়সীমার আগেই আর্জেন্টিনা সাউথ জর্জিয়া দ্বীপে তিনটি যুদ্ধজাহাজ পাঠায়। সেখানে যাবার পথে ২রা এপ্রিল এই নৌবহরই ফক্‌ল্যান্ড্‌স দ্বীপপুঞ্জ আক্রমণ করে। আর্জেন্টিনার সেনারা দ্বীপগুলির রাজধানী পোর্ট স্ট্যানলিতে অবস্থিত ক্ষুদ্র ব্রিটিশ সৈন্যদলকে সহজেই পরাজিত করে। তবে আদেশ অনুযায়ী নিজেদের ক্ষয়ক্ষতি ও প্রাণহানি হলেও তারা কোন ব্রিটিশ প্রাণহরণ করেনি। এর পরের দিন ৩রা এপ্রিল আর্জেন্টিনীয়রা সাউথ জর্জিয়া দ্বীপ ও সাউথ স্যান্ডউইচ দ্বীপপুঞ্জ দখলে নেয়। এপ্রিলের শেষের দিকেই ফক্‌ল্যান্ড দ্বীপপুঞ্জে আর্জেন্টিনা প্রায় ১০,০০০ সৈন্যের সমাবেশ ঘটায়। তবে এদের অধিকাংশই ছিল সাধারণ সৈনিক ও তারা সুপ্রশিক্ষিত ছিল না। প্রত্যাশামাফিক আর্জেন্টিনার জনগণ তাদের রাষ্ট্রপতির এই পদক্ষেপে খুশি হয় এবং রাষ্ট্রপতির প্রাসাদের সামনে প্লাসা দে মাইয়ো চত্বরে জনতা এই সামরিক পদক্ষেপের সমর্থনে জড়ো হয়।
জাতিসংঘ, মার্কিন যুক্তরাষ্ট্র ও পেরু দুই পক্ষের মধ্যে সমঝোতার চেষ্টা চালায়। জাতিসংঘে আর্জেন্টিনাকে ফেরত যাবার জন্য প্রস্তাব উত্থাপন করে আন্তর্জাতিক চাপ সৃষ্টি করা হয় (৫০২ নং প্রস্তাব)। কিন্তু গালতিয়েরি তার সিদ্ধান্তে অটল থাকেন। এই আক্রমণের প্রেক্ষিতে ব্রিটিশ প্রধানমন্ত্রী মার্গারেট থ্যাচার দ্বীপগুলি পুনরুদ্ধারের জন্য নৌবাহিনীর একটি টাস্ক ফোর্স গঠন করেন। ৫ই এপ্রিল নাগাদ যুক্তরাজ্য ঐ এলাকায় ২০টি যুদ্ধজাহাজ, সহযোগী নৌযান ও ৬,০০০ সেনার এক বহর পাঠায়। ৭ই এপ্রিল যুক্তরাজ্য ফক্‌ল্যান্ড দ্বীপপুঞ্জের আশেপাশের ২০০ মাইল পরিধির ভেতরে বিদেশী শক্তির অবস্থান নিষিদ্ধ ঘোষণা করে। বেশির ভাগ ইউরোপীয় শক্তি যুক্তরাজ্যের পক্ষ নেয়। কিন্তু বেশির ভাগ দক্ষিণ আমেরিকান দেশ আর্জেন্টিনার পক্ষ নেয়। এর মধ্যে একমাত্র ব্যতিক্রম ছিল চিলি। বিগ্‌ল প্রণালীতে অবস্থিত দ্বীপগুলির নিয়ন্ত্রণ নিয়ে চিলি ও আর্জেন্টিনার দ্বন্দ্ব ছিল, তাই চিলি আর্জেন্টিনার বিরুদ্ধে সতর্কতামূলক অবস্থান গ্রহণ করে। একই কারণে আর্জেন্টিনার সুপ্রশিক্ষিত সেনারা ফক্‌ল্যান্ড্‌সে না গিয়ে মূল ভূ-খণ্ডেই অবস্থান করতে থাকে। এছাড়া আর্জেন্টিনার সামরিক পরিকল্পকেরা ভেবেছিলেন মার্কিন যুক্তরাষ্ট্র এই যুদ্ধে নিরপেক্ষ ভূমিকা রাখবে। কিন্তু মধ্যস্থতায় ব্যর্থ হয়ে মার্কিন যুক্তরাষ্ট্র তার ন্যাটো (NATO) মিত্র যুক্তরাজ্যের প্রতি পূর্ণ সমর্থন দেয় এবং তাকে সামরিক কলাকৌশল ও নানা অস্ত্রশস্ত্র দিয়ে সাহায্য করে।
যুক্তরাজ্যের নৌবহর ১৩,০০০ কিলোমিটার সমুদ্রপথ পাড়ি দিয়ে আসার সময় আরেকটি ক্ষুদ্র ব্রিটিশ সেনাদল ২৫শে এপ্রিল সাউথ জর্জিয়া দ্বীপ দখলে নেয় এবং একই সাথে আর্জেন্টিনার একটি ডিজেল-চালিত ডুবোজাহাজও দখল করে। এরপর তারা পূর্ব ফক্‌ল্যান্ড দ্বীপে আক্রমণ শুরু করে। ২রা মে তারিখে এক বিতর্কিত আক্রমণে ব্রিটিশ একটি ডুবোজাহাজ যুদ্ধ-অঞ্চলের বাইরে অবস্থিত পশ্চাদ্‌পসরণকারী আর্জেন্টিনার জেনেরাল বেলগ্রানো নামের ক্রুজার জাহাজটি ডুবিয়ে দেয় এবং এতে ৩৭০ জন আর্জেন্টিনীয় প্রাণ হারান। আর্জেন্টিনা ফকল্যাণ্ড অঞ্চলে আর কোন জাহাজ না পাঠালেও ডুবোজাহাজগুলি দিয়ে ব্রিটিশ নৌবহরকে সন্ত্রস্ত করে রাখে। ১৪ই মে তারিখে ব্রিটিশ কমান্ডোরা পশ্চিম ফকল্যাণ্ড দ্বীপে নামে। ২০শে মে মাঝরাতে পূর্ব ফকল্যাণ্ডের সান কার্লোস বন্দরে মূল ব্রিটিশ আক্রমণ শুরু হয়। ২১শে মে থেকে ২৮শে মে পর্যন্ত যুদ্ধ চলে। এর মধ্যে ব্রিটিশরা শত্রুর মাটিতে পরবর্তী পর্যায়ের আক্রমণ চালানোর ঘাঁটি (bridgehead) তৈরি করে ফেলে। দুই পক্ষের মধ্যে মূল যুদ্ধ সংঘটিত হয় ২৮শে মে-তে, গুস গ্রিন এলাকায়। এতে ব্রিটিশরা জয়লাভ করে। এরপর আর্জেন্টিনীয়রা ফিট্‌স্‌রয় ও ব্লাফ কোভ-এ প্রতি-আক্রমণ চালালেও ব্রিটিশদের অগ্রযাত্রা অব্যাহত থাকে এবং ১৪ই জুন তারিখে তারা পোর্ট স্ট্যানলি দখল করে যুদ্ধে বিজয় লাভ করে। এই যুদ্ধে ২৫৮ জন ব্রিটিশ সৈন্য এবং ৬৪৯ জন আর্জেন্টিনীয় মারা যান। এই শোচনীয় পরাজয়ের পর গালতিয়েরি পদত্যাগ করেন ও আর্জেন্টিনায় সামরিক শাসনের অবসান ঘটে। অন্যদিকে যুদ্ধে ব্রিটিশদের বিজয় তৎকালীন ব্রিটিশ প্রধানমন্ত্রী মার্গারেট থ্যাচারকে একজন শক্তিশালী ও সিদ্ধান্তদানে পারদর্শী নেত্রী হিসেবে প্রতিষ্ঠা দেয় এবং ঐ বছর ব্রিটিশ সংসদ নির্বাচনে তিনি বিজয়ী হন।
যুদ্ধে বিজয়ের পর থেকে যুক্তরাজ্য ফক্‌ল্যান্ড্‌সের ব্যাপারে নতুন কোন আলোচনা শুরু করতে অনীহা দেখিয়ে আসছে। কার্লোস মেনেম আর্জেন্টিনার রাষ্ট্রপতি হবার পর থেকে দুই দেশের সম্পর্ক আবার ধীরে ধীরে স্বাভাবিকের দিকে মোড় নেয়।
ইরমানদাদেস দা ফালা
প্রেক্ষাপট
বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন লোসাদা ডিয়েগুয়েজ।
রাজনৈতিক কর্মসূচী
১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়।
জহুরুল হক
সার্জেন্ট জহুরুল হক (জন্ম: ৯ ফেব্রুয়ারি, ১৯৩৫ - মৃত্যু: ১৫ ফেব্রুয়ারি, ১৯৬৯) নোয়াখালী জেলার সোনাপুর গ্রামে জন্মগ্রহণকারী এবং আগরতলা ষড়যন্ত্র মামলার অন্যতম আসামী ও শহীদ ব্যক্তিত্ব। বাংলাদেশের স্বাধীনতা ও মুক্তিযুদ্ধে বিশেষ অবদানের জন্য তিনি ২০১৮ সালে স্বাধীনতা পুরস্কার (মরণোত্তর) পান।
শৈশবকাল ও কর্মজীবন
জহুরুল হক ১৯৩৫ সালের ৯ ফেব্রুয়ারি নোয়াখালী জেলার সোনাপুর গ্রামে জন্মগ্রহণ করেন। ১৯৫৩ সালে নোয়াখালী জিলা স্কুল থেকে ম্যাট্রিক পাস করেন। ১৯৫৬ সালে জগন্নাথ কলেজের (বর্তমান জগন্নাথ বিশ্ববিদ্যালয়) ব্যবসায় শিক্ষা শাখা থেকে ইন্টারমিডিয়েট পাশ করেন এবং ঐ বছরই পাকিস্তান বিমানবাহিনীতে যোগদান করেন। কালক্রমে তিনি 'সার্জেন্ট' পদে উন্নীত হন। ১৯৬৭ সালের ডিসেম্বর মাসে পাকিস্তান বিমান বাহিনীতে কর্মরত অবস্থায় গ্রেফতার হন সার্জেন্ট জহুরুল হক।
আগরতলা ষড়যন্ত্র মামলা
আগরতলা ষড়যন্ত্র মামলায় অভিযুক্ত হওয়ার পর জহুরুল হককে ঢাকা কেন্দ্রীয় কারাগারে আটকে রাখা হয়। ১৯৬৮ সালের ৬ জানুয়ারি ২ জন সি. এস. পি অফিসারসহ ২৮জনকে গ্রেফতার করা হয়। তাদের গ্রেফতার সম্পর্কে সরকারী প্রেসনোটে উল্লেখ করা হয় যে, গত মাসে (অর্থাৎ ডিসেম্বর, ১৯৬৭) পূর্ব-পাকিস্তানে উদ্‌ঘাটিত জাতীয় স্বার্থবিরোধী এক ষড়যন্ত্রে লিপ্ত থাকার অভিযোগে এঁদের গ্রেফতার করা হয়েছে। তৎকালীন পাকিস্তান সরকার এই ষড়যন্ত্রকে "আগরতলা ষড়যন্ত্র" নামে অভিহিত করে। এই একই অভিযোগে ১৯৬৮ সালের ১৭ জানুয়ারি শেখ মুজিবুর রহমানকেও গ্রেফতার করা হয়। ৩৫ জনকে আসামী করে সরকার পক্ষ মামলা দায়ের করে।
রাষ্ট্র বনাম শেখ মুজিবুর রহমান ও অন্যান্যদের বিচার
তৎকালীন পাকিস্তান সরকার আগরতলা ষড়যন্ত্র মামলাটির নাম রেখেছিল 'রাষ্ট্র বনাম শেখ মুজিবুর রহমান ও অন্যান্যদের বিচার'। এই মামলায় ৩৫ জনকে আসামী করা হয়। তন্মধ্যে - ১ নম্বর আসামী হিসেবে শেখ মুজিবুর রহমানকে রাখা হয়। জহুরুল হককে ১৭ নম্বর আসামী হিসেবে উল্লেখ করা হয়।
বিচার প্রক্রিয়া
প্রথমে আসামীদেরকে 'দেশরক্ষা আইন' থেকে মুক্তি দেয়া হয়। পরবর্তীতে 'আর্মি, নেভি অ্যান্ড এয়ারফোর্স অ্যাক্টে' সার্জেন্ট জহুরুল হক-সহ অন্যান্য আসামীকে পুনরায় গ্রেফতার করে সেন্ট্রাল জেল থেকে কুর্মিটোলা সেনানিবাসে স্থানান্তর করা হয়। ১৯ জুন, ১৯৬৮ সালে মামলাটির শুনানি কার্যক্রম শুরু হয়।
অভিযোগনামা
"রাষ্ট্র বনাম শেখ মুজিবুর রহমান ও অন্যান্য" বিচার শিরোনামের মামলার অভিযোগনামায় উল্লেখ করা হয়েছিল যে, অভিযুক্তরা ভারতীয় অর্থ ও অস্ত্রের সাহায্যে সশস্ত্র সংঘর্ষ ঘটিয়ে কেন্দ্র থেকে পূর্ব পাকিস্তানকে বিচ্ছিন্ন করে একটি স্বাধীন রাষ্ট্র গঠন করতে চেয়েছিল। মামলার স্থান হিসেবে ঢাকা ক্যান্টনমেন্টের অভ্যন্তরে অবস্থিত 'সিগন্যাল অফিসার মেস'' কে নির্ধারণ করা হয়। মামলার শেষ তারিখ ছিল ৬ই ফেব্রুয়ারি, ১৯৬৯ সালে।
শাহাদাৎবরণ
সার্জেন্ট জহুরুল হক বন্দীনিবাসে থাকাকালীন তাকে প্রহরার দায়িত্বে নিয়োজিত পাকিস্তানি সৈনিকের হাতে থাকা রাইফেলের গুলিতে বিদ্ধ হন। ১৯৬৯ সালের ১৪ ফেব্রুয়ারি সন্ধ্যায় ক্যান্টমেন্টে সৈনিকদের খাবারের উচ্ছিষ্ট সংগ্রহের জন্য বাঙালি শিশুরা ভিড় করে। এতে অবাঙালি সৈনিকেরা কয়েকজন অভুক্ত শিশুকে ধরে এনে বন্দী শিবিরের সামনে অমানবিকভাবে প্রহার শুরু করে। কয়েকজন বন্দী এ ঘটনায় প্রতিবাদ জানালে হাবিলদার 'মনজুর শাহ' বন্দীদের নিজ নিজ কামরায় ফিরে যেতে আদেশ করেন। জহুরুল হক সে আদেশ উপেক্ষা করে মনজুর শাহের সঙ্গে তর্ক-বিতর্কে লিপ্ত হয়ে পড়েন। এতে মনজুর শাহ প্রচণ্ডভাবে রাগান্বিত হয়ে রাইফেলের বেয়োনেট লাগিয়ে তার দিকে ধেয়ে আসেন। কিন্তু জহুরুল হক পাশ কাটিয়ে আক্রমণকারীর হাত থেকে রাইফেল ছিনিয়ে নেন এবং বিজয়ী বীরের মতো কামরার দরজায় গিয়ে তাকে রাইফেল ফেরত দেন। পরদিন ১৫ ফেব্রুয়ারি ভোরবেলা জহুরুল হক ঘর থেকে বের হলে মনজুর শাহ তাকে লক্ষ্য করে গুলি ছোঁড়ে। ঐ গুলিটি তার পেটে বিদ্ধ হয়। সঙ্গে সঙ্গে তাকে সম্মিলিত সামরিক হাসপাতাল (ঢাকা) বা সিএমএইচে নিয়ে যাওয়া হয়। সেখানে ঐদিন রাত ৯টা ৫৫ মিনিটে তিনি শেষ নিঃশ্বাস ত্যাগ করেন।
স্বীকৃতি
বাংলাদেশ স্বাধীন হবার পর ঢাকা বিশ্ববিদ্যালয়ে র ছাত্রদের আবাসিক হলরূপে তৎকালীন ইকবাল হলের নাম পরিবর্তন করা হয়। দেশের মুক্তির লক্ষ্যে তার অসামান্য অবদানের কথা বিবেচনায় এনে বিশ্ববিদ্যালয় কর্তৃপক্ষ হলটির নূতন নামকরণ করেন 'শহীদ সার্জেন্ট জহুরুল হক হল'।
এছাড়া তার স্মৃতি রক্ষার্থে চট্টগ্রামে অবস্থিত বাংলাদেশ বিমান বাহিনী ঘাঁটির নামকরণ করা হয় বাংলাদেশ বিমান বাহিনী ঘাঁটি জহুরুল হক।
মূল্যায়ন ও পর্যালোচনা
সার্জেন্ট জহুরুল হক স্বাধীনচেতা দেশপ্রেমিক সৈনিক ছিলেন। তার সহকর্মীদের ভাষায় - তাঁকে কখনো কাঁদতে দেখা যায়নি। কোনো কারণে কারো কাছে মাথা নত করেননি। এজন্যে সহকর্মী বন্ধুরা তাকে 'মার্শাল' বলে ডাকতেন। তার হত্যাকাণ্ডকে কেন্দ্র করে আইয়ুব বিরোধী গণ-আন্দোলন আরো গতি লাভ করে। গণ-বিক্ষোভের মুখে ২৫ মার্চ, ১৯৬৯ তারিখে আইয়ুব খান সরকারের পতন ঘটে। তার শহীদ স্মৃতি পূর্ব বাংলায় বাঙালি জাতীয়তাবাদী আন্দোলনকে শাণিত করে তোলার ক্ষেত্রে বলিষ্ঠ ও অগ্রণী ভূমিকা পালন করে। এ গণ-আন্দোলনের পথ ধরেই পরবর্তীকালে সশস্ত্র মুক্তিযুদ্ধের মাধ্যমে একটি স্বাধীন ও সার্বভৌম বাংলাদেশ প্রতিষ্ঠা লাভ করে ১৬ ডিসেম্বর, ১৯৭১ সালে। জহুরুল হক 'বাঙালি জাতির সূর্য সন্তান' হিসেবে আখ্যায়িত হয়ে থাকবেন চিরকাল। সাঁতার কাটা, খেলাধুলা, ছবি তোলা, ছবি আঁকা, কাঠের কাজ ইত্যাদি কর্মকাণ্ডে দক্ষতা ছিল তার। সার্জেন্ট জহুরুল হকের অঙ্কিত চিত্রকর্ম ঢাকা জাদুঘরে সযত্নে সংরক্ষিত আছে।
বাংলাদেশ হাইকমিশন, লন্ডন
বর্তমান হাইকমিশনার হলেন সাইদা মুনা তাসনীম যিনি নভেম্বর ২০১৮ থেকে এই দায়িত্ব পালন করছেন। ভবনটি, রয়্যাল থাই দূতাবাসের পাশে, একটি গ্রেড ২ তালিকাভুক্ত ভবন।
ইরোটিক ড্রিম
ইরোটিক ড্রিম, কথ্যভাষায় ইরোটিকা নামে পরিচিত, এটি একটি বার্ষিক প্রাপ্তবয়স্ক বিনোদন সম্মেলন যা গ্রিসের অ্যাথেন্সে প্রথম অনুষ্ঠিত হয় ২০১১ সালে এবং পরে ২০১২ এবং ২০১৩ সালে। ২০১১ সালে থেসালোনিকিতে একটি দ্বৈত সম্মেলনও অনুষ্ঠিত হয়েছিল। এতে নাচ এবং অন্যান্য শো অন্তর্ভুক্ত ছিল এবং যৌন-সম্পর্কিত পণ্য বিক্রয় করা হয়েছিল। অ্যাড্রিয়েনা রুশোর মতো পর্ন অভিনেত্রীরা এই সম্মেলনে অংশ নিয়েছেন। জর্জ ক্রিসোস্পাথিস মেলার আয়োজক।
২০১২ সালের সম্মেলনটি গ্রীক অর্থনৈতিক সঙ্কট নিয়ে রয়টার্সের একটি প্রতিবেদনের বিষয় ছিল।
সোনকাত্চ
সোনকাত্চ (Sonkatch) ভারতের মধ্য প্রদেশ রাজ্যের দেওয়াস জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সোনকাত্চ শহরের জনসংখ্যা হল ১৫,৫৪৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে সোনকাত্চ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
স্টকহোম বিশ্ববিদ্যালয়
স্টকহোম ইউনিভার্সিটি (সুইডিশ: Stockholms universitet) স্টকহোম, সুইডেনের একটি পাবলিক রিসার্চ ইউনিভার্সিটি, যা ১৮৭৮ সালে একটি কলেজ হিসাবে প্রতিষ্ঠিত হয়, ১৯৬০ সাল থেকে বিশ্ববিদ্যালয়ের মর্যাদা পায়।, এটি স্ক্যান্ডিনেভিয়ার বৃহত্তম বিশ্ববিদ্যালয়গুলির মধ্যে একটি। একাডেমিক র‍্যাঙ্কিং অফ ওয়ার্ল্ড ইউনিভার্সিটিস (এআরডব্লিউইউ) দ্বারা প্রতিষ্ঠানটিকে বিশ্বের শীর্ষ ১০০ টি বিশ্ববিদ্যালয়ের মধ্যে একটি হিসাবে বিবেচনা করা হয়।
ইতিহাস
স্টকহোম সিটি কাউন্সিল কর্তৃক স্টকহোম বিশ্ববিদ্যালয় গঠনের উদ্যোগ নেওয়া হয়েছিল। ১৮৬৫ সালের ডিসেম্বরে "রাজধানীতে একটি উচ্চ শিক্ষা প্রতিষ্ঠান স্থাপন" করার জন্য একটি তহবিল এবং একটি কমিটি গঠনের বিষয়ে একটি সিদ্ধান্তের পর প্রক্রিয়াটি সম্পন্ন হয়। কমিটির নয়জন সদস্য ছিলেন সম্মানিত এবং বিশিষ্ট নাগরিক যাদের কাজ বিজ্ঞান ও সমাজের বিবর্তনে সাহায্য করেছে।
পরবর্তী গুরুত্বপূর্ণ পদক্ষেপটি ১৮৬৯ সালের অক্টোবরে নেওয়া হয়েছিল, যখন স্টকহোম ইউনিভার্সিটি কলেজ অ্যাসোসিয়েশন প্রতিষ্ঠিত হয়েছিল। কমিটির বেশ কয়েকজন সদস্য অধ্যাপক পেহর হেনরিক মালমস্টেন সহ সমিতির সদস্য হন। অ্যাসোসিয়েশনের লক্ষ্য ছিল স্টকহোমে একটি কলেজ প্রতিষ্ঠা করা এবং "কলেজটি অস্তিত্বে না আসা পর্যন্ত এবং এর ভবিষ্যত নিরাপদ বলে বিবেচিত না হওয়া পর্যন্ত এটি বিলুপ্ত করা হবে না।" স্টকহোম ইউনিভার্সিটি কলেজের মেমোরেন্ডাম ১৮৭৭ সালের মে মাসে গৃহীত হয় এবং পরের বছরের শরৎ সেমিস্টারে প্রকৃত কার্যক্রম শুরু হয়।
১৮৭৮ সালে, ইউনিভার্সিটি কলেজ স্টকহোমস হগসকোলা প্রাকৃতিক বিজ্ঞানের উপর বক্তৃতাগুলির একটি সিরিজ দিয়ে তার কার্যক্রম শুরু করে, যা কৌতূহলী নাগরিকদের জন্য উন্মুক্ত ছিল (একটি ঐতিহ্য এখনও বার্ষিক প্রকাশ্যে খোলা বক্তৃতা দ্বারা সমুন্নত)। বিশ্ববিদ্যালয়ের প্রাথমিক ইতিহাসে উল্লেখযোগ্য হল সোফিয়া কোভালেভস্কায়াকে ১৮৮৯ সালে গণিত বিভাগে একটি চেয়ার রাখার জন্য নিয়োগ দেওয়া, যা তাকে ইউরোপের তৃতীয় মহিলা অধ্যাপক করে তোলে। ১৯০৪ সালে কলেজটি একটি সরকারী ডিগ্রি প্রদানকারী প্রতিষ্ঠানে পরিণত হয়।
১৯৬০ সালে, কলেজটিকে বিশ্ববিদ্যালয়ের মর্যাদা দেওয়া হয়, এটি সুইডেনের চতুর্থ রাষ্ট্রীয় বিশ্ববিদ্যালয়ে পরিণত হয়। ইউনিভার্সিটি প্রাঙ্গণটি সেন্ট্রাল স্টকহোমে অবজারভেটরিলুন্ডেনে অবস্থিত ছিল কিন্তু তালিকাভুক্তি বৃদ্ধির ফলে স্থানের অভাব দেখা দেয়, যার জন্য বিশ্ববিদ্যালয়ের ক্যাম্পাসটিকে একটি বড় সুবিধায় স্থানান্তরিত করতে হয়। ১৯৭০ সাল থেকে বিশ্ববিদ্যালয়ের বেশিরভাগ কার্যক্রম শহরের কেন্দ্রের উত্তরে ফ্রেসকাটির প্রধান ক্যাম্পাসে অবস্থিত, সাবেক এক্সপেরিমেন্টালফাল্টেট, পূর্বে রয়্যাল সুইডিশ একাডেমি অফ এগ্রিকালচার অ্যান্ড ফরেস্ট্রি ব্যবহার করত।
বাঙ্গড্ডা ইউনিয়ন
বাঙ্গড্ডা বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
আয়তন
বাঙ্গড্ডা ইউনিয়নের আয়তন ৫ বর্গ কিলোমিটার।
জনসংখ্যা
বাঙ্গড্ডা ইউনিয়নের জনসংখ্যা ২১,৪০৬ জন।
খাল ও নদী
ডাকাতিয়া নদী
তথ্যসূত্র
বাস্তব সূত্র
নাওমি চাজান
নাওমি চাজান (נעמי חזן, জন্ম ১৮ নভেম্বর ১৯৪৬) একজন ইজরায়েলি একাডেমিক, সক্রিয় কর্মী এবং রাজনীতিবিদ। একজন আইনপ্রণেতা হিসেবে, চাজান মানবাধিকার, নারীর অধিকার এবং ভোক্তা সুরক্ষার কারণগুলিকে সমর্থন করেছিলেন। চাজান নিউ ইজরায়েল ফান্ডের অতীত সভাপতি।
আজ তিনি তেল আভিভ-ইয়াফো একাডেমিক কলেজের স্কুল অফ গভর্নমেন্ট অ্যান্ড সোসাইটির প্রধান। তিনি শরণার্থী এবং অভিবাসীদের জন্য হটলাইনের বোর্ডেও বসেন।
জীবনী
নাওমি চাজান (জন্ম-উপাধি: হারমান) ব্রিটিশ ম্যান্ডেট যুগে জেরুজালেমে জন্মগ্রহণ করেন। তার বাবা-মা ছিলেন আভ্রাহাম এবং জিনা হারমান। তার বাবা পরে যুক্তরাষ্ট্রে ইজরায়েলি রাষ্ট্রদূত ছিলেন, যখন তার মা পররাষ্ট্র মন্ত্রণালয়ে কাজ করতেন এবং ১৯৬৯ থেকে ১৯৭৪ সালের মধ্যে নেসেটের সদস্য হিসেবে দায়িত্ব পালন করেন।
চাজান কলম্বিয়া বিশ্ববিদ্যালয়ে পড়াশোনা করেন, বিএ এবং এমএ অর্জন করেন, জেরুজালেমের হিব্রু বিশ্ববিদ্যালয়ে পড়ার আগে, যেখানে তিনি পিএইচডি অর্জন করেন। পরে তিনি বিশ্ববিদ্যালয়ের ট্রুম্যান ইনস্টিটিউট ফর দ্য অ্যাডভান্সমেন্ট অফ পিসের নেতৃত্ব দেন। তিনি ১৯৯৪ সালে আফ্রিকার রাজনীতিতে বিশেষজ্ঞ রাষ্ট্রবিজ্ঞানের অধ্যাপক হন।
রাজনৈতিক পেশা
১৯৮৫ সালে তিনি নাইরোবিতে নারী বিষয়ক জাতিসংঘের সম্মেলনে ইজরায়েলি প্রতিনিধিদলের সদস্য ছিলেন এবং ১৯৯৫ সালে বেইজিংয়ে নারী বিষয়ক চতুর্থ বিশ্ব সম্মেলনে অংশ নিতে যান। তিনি সোসাইটি ফর ইন্টারন্যাশনাল ডেভেলপমেন্টের ইজরায়েলি শাখার সভাপতি হিসেবে দায়িত্ব পালন করেন, ইজরায়েল মহিলা নেটওয়ার্কবোর্ডের প্রতিষ্ঠাতা এবং সদস্য ছিলেন এবং ইন্টারন্যাশনাল অ্যাসোসিয়েশন অফ পলিটিক্যাল সায়েন্সের ভাইস প্রেসিডেন্ট হিসেবে দায়িত্ব পালন করেছেন।
১৯৯২ সালে তিনি মেরেৎজ তালিকায় নেসেট-এ নির্বাচিত হন। তিনি ১৯৯৬ সালের নির্বাচনে তার আসন টিকিয়ে রেখেছিলেন এবং তাকে ডেপুটি স্পিকার করা হয়েছিল। তিনি ১৯৯৮ সালের জেরুজালেম মেয়র নির্বাচনে প্রার্থী ছিলেন, ৪% ভোট পেয়ে চতুর্থ স্থান অর্জন করেন। তিনি ১৯ সালে আবার নেসেট-এ পুনরায় নির্বাচিত হন এবং ২০০৩ সালের নির্বাচনে তার আসন না হারানো পর্যন্ত ডেপুটি স্পিকার ছিলেন।
তিনি নেসেটের বাইরেও ইজরায়েলে নারীঅধিকার উন্নত করার প্রচেষ্টাকে সমর্থন করেন, যার মধ্যে রয়েছে অ্যালিস মিলার মামলাকে সমর্থন করা যা ইজরায়েলি সামরিক বাহিনীতে নারীদের যুদ্ধ ভূমিকা পালনের পথ প্রশস্ত করে।
বিতর্ক
২০১০ সালে নিউ ইজরায়েল ফান্ডের বিরুদ্ধে ইম তিরত্জুর একটি প্রচারাভিযানে চাজানের কার্টুন ছবি অন্তর্ভুক্ত ছিল যার কপাল থেকে একটি শিং বেরিয়ে আসে - হিব্রুভাষায় "শিং" শব্দটির অর্থও "তহবিল"। চাজান সেই সময় নিউ ইজরায়েল ফান্ডের সাধারণ নেতা হিসেবে দায়িত্ব পালন করেছিলেন। হারেটজ এই প্রচারণাকে "অসভ্য" বলে বর্ণনা করেছেন।
২০১০ সালে জেরুজালেম পোস্ট চাজানকে বরখাস্ত করে। পোস্টে বলা হয়েছে যে চাজান এবং এনআইএফ দ্বারা দায়ের করা সংবাদপত্রের বিরুদ্ধে একটি মামলার কারণে এই সিদ্ধান্ত নেওয়া হয়েছে। ইম তিরত্জুর একটি বিজ্ঞাপন প্রচারণার প্রতিক্রিয়ায় মামলাটি দায়ের করা হয়েছিল।
প্রকাশিত রচনা
চাজান তুলনামূলক (বিশেষ করে আফ্রিকান) এবং ইজরায়েলি রাজনীতি সম্পর্কিত একাডেমিক জার্নালে আটটি বই এবং ৫৬টি নিবন্ধের লেখক, সহ-লেখক এবং সম্পাদক।
ধলাপাড়া জামে মসজিদ
ধলাপাড়া জামে মসজিদ (ধলাপাড়া বাজার কেন্দ্রীয় জামে মসজিদ নামেও পরিচিত) টাঙ্গাইল জেলার ঘাটাইল উপজেলায় অবস্থিত একটি সাত গম্বুজ বিশিষ্ট মসজিদ। ১৯১৭ সালে স্থানীয় জমিদার ছমির উদ্দিন চৌধুরী মসজিদটি প্রতিষ্ঠা করেন।
অবস্থান ও অবকাঠামো
মসজিদটি ঘাটাইল উপজেলা সদর থেকে ১৪ কিলোমিটার দূরত্বে ধলাপাড়া বাজারের ধলাপাড়া চৌধুরীবাড়ীতে অবস্থিত। মসজিদটির পূর্বপাশের ফলকের তথ্যানুসারে ১৩২৩ বঙ্গাব্দ বা ১৯১৭ সালে চৌধুরীবাড়ীর তৎকালীন জমিদার ছমির উদ্দিন চৌধুরী মসজিদটি নির্মাণ করেন। মসজিদটির মূল ভবনের উপরে তিনটি বড় গম্বুজ ও বারান্দার ছাদে আরো ছোট চারটিসহ মোট সাতটি গম্বুজ রয়েছে।
মসজিদটির মূল ভবনের দৈর্ঘ্য ৬০ ফুট ও প্রস্থ ৪০ ফুট এবং বারান্দার দৈর্ঘ্য ৬০ ফুট ও প্রস্থ ৩০ ফুট। এতে একসাথে ৫০০ জন নামাজ পড়তে পারেন। মসজিদের মূল ভবন ও বারান্দায় লোহার খাঁজকাটা পাঁচটি করে দরজা রয়েছে। এটি নির্মাণে চুন, সুরকি ও সাদা সিমেন্ট ব্যবহার করা হয়েছে। এর পূর্ব পাশে রয়েছে সুউচ্চ মিনার। পুরো মসজিদ কমপ্লেক্সটি ২ একর ৫০ শতাংশ জায়গা নিয়ে প্রতিষ্ঠিত যার মধ্যে রয়েছে একটি পুকুর ও ঈদগাহ মাঠ।
কিল্লা সাইফুল্লাহ জেলা
কিলা সাইফুল্লাহ, কিল্লা সাইফুল্লাহ,, অথবা সাইফুল্লাহ কিলা (قلعہ سیف اللہ) (সাইফুল্লাহ খানের দুর্গ) পাকিস্তানের উত্তর-পশ্চিম বেলুচিস্তান প্রদেশে অবস্থিত একটি জেলা।
১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯৪,০০০ জন এর মত। তবে পশতু ভাষার কথিত বিশাল সংখ্যাগরিষ্ঠ লক্ষ্যে করা যায়, প্রায় (৯৯.২%) মানুষ ব্যবহার করে থাকেন।
প্রশাসন
জেলা প্রশাসনিকভাবে নিম্নোক্ত তহসিলগুলে রয়েছে:
জিন্নাহ: ইন্ডিয়া-পার্টিশন-ইন্ডিপেন্ডেন্স
জিন্নাহ: ইন্ডিয়া-পার্টিশন-ইন্ডিপেন্ডেন্স ভারতের রাজনীতিবিদ যশোবন্ত সিং লিখিত এবং ১৭ আগস্ট ২০০৯ তারিখে প্রকাশিত একটি ইতিহাস গ্রন্থ। শুরুতে সেনা কর্মকর্তা যশোবন্ত সিং এক সময় ভারতের পররাষ্ট্রমন্ত্রীর দায়িত্ব পালন করেছেন। এ গ্রন্থটি রচনার জন্য তিনি ১৫ বছর গবেষণা করেছেন। এ গ্রন্থে মুসলিম লীগের নেতা মোহাম্মদ আলী জিন্নাহকে প্রশংসা করায় বিতর্ক সৃষ্টি হয়েছে। ভারতের গুজরাটের রাজ্য সরকার এ গ্রন্থটি নিষিদ্ধ ঘোষণা করেছে। যশোবন্ত সিংকে তার রাজনৈতিক দল ভারতীয় জনতা পার্টি বহিষ্কার করেছে। তিনি এ দলের একজন প্রতিষ্ঠাতা সদস্য। ধর্মীয় দ্বি-জাতি তত্ত্বের ভিত্তিতে ১৯৪৭ খ্রিস্টাব্দে ব্রিটিশ উপনিবেশ ভারতকে ভাগ করা হয় এবং ভারত ও পাকিস্তান নামে দুটি নতুন রাষ্ট্র সৃষ্টি করা হয়। ধর্মীয় দ্বি-জাতি তত্ত্ব একটি বিতর্কিত ধারণা। ভারতীয় মুসলমান এবং হিন্দুরা দুটি পৃথক জাতিসত্তা - এ মতরূপ তত্ত্বই ছিল বিভাগপূর্ব ভারতে পাকিস্তান আন্দোলনের মূল ভিত্তি। এ বইটিতে যশোবন্ত সিং এ মত অভিমত ব্যক্ত করেছেন যে, "জিন্নাহ পাকিস্তান সৃষ্টি করেননি; বরং কংগ্রেস নেতা জওহারলাল নেহেরু ও সর্দার বল্লভ ভাই প্যাটেল জিন্নাহর কাছে পাকিস্তান তুলে দিয়েছেন; ব্রিটিশরা এ কাজে কেবল ধাত্রীর ভূমিকা পালন করেছে।" যশবন্ত সিং জিন্নাহকে "মহান ব্যক্তি" হিসেবে আখ্যায়িত করেছেন।
ওসমান ফারুক
'''ড. ওসমান ফারুক''' বাংলাদেশ জাতীয়তাবাদী দলের রাজনীতিবিদ এবং বাংলাদেশের প্রাক্তন শিক্ষামন্ত্রী । তিনি বাংলাদেশ কৃষি বিশ্ববিদ্যালয়ের শিক্ষক ছিলেন। কিশোরগঞ্জ-৪ আসন থেকে ২০০১ সালে অষ্টম জাতীয় সংসদ নির্বাচনে বিজয়ী সংসদ সদস্য নির্বাচিত হন।
কর্মজীবন
ড. ওসমান ১৯৭০ সালে বাংলাদেশ কৃষি বিশ্ববিদ্যালয়ে সহযোগী অধ্যাপক হিসেবে হিসেবে যোগ দেন। তিনি সেখানে অপারেশন ও মার্কেটিং বিষয়ে শিক্ষকতা করেন। ২০০১ সালে বাংলাদেশ জাতীয়তাবাদী দল বিএনপিতে যোগ দেন  । বিএনপির হয়ে কিশোরগঞ্জ-৪ আসন থেকে ২০০১ সালে অষ্টম জাতীয় সংসদ নির্বাচনে অংশ নিয়ে সংসদ সদস্য নির্বাচিত হন। ওই সংসদ নির্বাচনে খালেদা জিয়া সরকারের মন্ত্রীসভায় শিক্ষামন্ত্রী হিসেবে নিয়োগ পান।   তিনি বাংলাদেশের প্রাক্তন প্রধানমন্ত্রী খালেদা জিয়ার উপদেষ্টা ।
১৯৭১ বাংলাদেশের মুক্তিযুদ্ধের সময় যুদ্ধাপরাধের অভিযোগে ড. ওসমানের বিরুদ্ধে ২০১৬ সালে তদন্ত করা হয়েছিলো । তিনি যুদ্ধাপরাধে জড়িত থাকার বিষয়টি অস্বীকার করেছেন।
শিক্ষা জীবন
ওসমান ১৯৫৬ সালে সেন্ট গ্রেগরীজ স্কুলে থেকে মেট্রিকুলেশন, ১৯৫৮ সালে ঢাকা কলেজ থেকে ইন্টারমিডিয়েট পাশ করেন। পরে তিনি ঢাকা বিশ্ববিদ্যালয়ে ভর্তি হন এবং ১৯৬১ সালে অর্থনীতি বিষয়ে স্নাতক সম্মান ১৯৬২ সালে  স্নাতকোত্তর ডিগ্রি অর্জন করেন।
১৯৬৩ সালে তিনি মার্কিন সরকারের অধীন বেসামরিক বৈদেশিক সাহায্য প্রদানকারী সংস্থা ইউএসএইড ফেলোশিপ প্রোগ্রাম-এ অংশ নেন। ১৯৬৪ সালে যুক্তরাষ্ট্র-টেক্সাস বিশ্ববিদ্যালয় থেকে কৃষি অর্থনীতিতে এমএস ডিগ্রি অর্জন করেন। ১৯৭০ সালে কর্নেল ইউনিভার্সিটি থেকে কৃষি অর্থনীতি বিষয়ে ডক্টরেট ডিগ্রি অর্জন করেন।
ব্যক্তিগত জীবন
ডঃ এম ওসমান ফারুকের পৈতৃক নিবাস কিশোরগঞ্জ জেলার করিমগঞ্জ উপজেলার গুজাদিয়া ইউনিয়ন এর বৈরাটিয়াপাড়া গ্রামে। তিনি ১৯৪০ সালের ১৮ জুলাই জন্মগ্রহণ করেন। পিতা শিক্ষাবিদ ও বিজ্ঞানী ড. মুহাম্মদ ওসমান গনি ঢাকা বিশ্ববিদ্যালয় ও কৃষি বিশ্ববিদ্যালয়ের উপাচার্য ছিলেন। তার মা শামসুন নাহার গনি।
পারমাণবিক ডুবোজাহাজ
thumb|right|ইউ এস এস মিশিগান (এসএসজিএন-৭২৭): ওহাইও ক্লাসের একটি ডুবোজাহাজ।
পারমাণবিক ডুবোজাহাজ বা পরমাণুশক্তিচালিত ডুবোজাহাজ হল পারমাণবিক চুল্লীতে উৎপাদিত শক্তি দিয়ে পরিচালিত ডুবোজাহাজ। প্রথাগত যেসব ডুবোজাহাজ ডিজেল-তড়িৎ ইঞ্জিনে চালিত হয়, তাদের তুলনায় পারমাণবিক ডুবোজাহাজের অনেক সুবিধা রয়েছে। যেমন, পারমাণবিক ডুবোজাহাজ চালাতে বায়ুর দরকার নেই। ফলে ঘন ঘন সমুদ্র পৃষ্ঠে ফিরে আসতে হয় না। পারমাণবিক চুল্লীতে উৎপাদিত বিপুল পরিমাণ শক্তি দিয়ে এসব ডুবোজাহাজ দীর্ঘ সময় দ্রুত গতিতে চলাচল করতে পারে। এছাড়া এসব ডুবোজাহাজে ঘন ঘন জ্বালানী সরবরাহেরও দরকার নেই। কাজেই কর্মীদের খাদ্য সরবরাহ ছাড়া আর কোনো কারণে এসব ডুবোজাহাজকে নিয়মিতভাবে বন্দরে ভিড়তে বা সমুদ্র পৃষ্ঠে ফিরে আসতে হয় না। বর্তমানে প্রচলিত পারমাণবিক ডুবোজাহাজগুলো জ্বালানী পুনঃসরবরাহ না করেও তাদের ২৫ বছরের জীবদ্দশা কাটিয়ে দিতে পারে। তবে পরমাণুশক্তিচালিত ডুবোজাহাজের উচ্চমূল্যের কারণে অল্প কয়েকটি দেশের নৌবাহিনীতেই এমন ডুবোজাহাজ রয়েছে।
মোঁপালিয়ে এরো স্পোর্ট ক্লাব
১৯৮৯ সাল পর্যন্ত বিভিন্ন নামে খেলার পরে, এই ক্লাবটির তাদের নামটি বর্তমান রূপে পরিবর্তন করে। ফরাসি ফুটবলের প্রথম লীগ স্তরের অন্যতম প্রতিষ্ঠাতা সদস্য হচ্ছে মোঁপালিয়ে। মার্সেই, রেনে এবং নিসের পাশাপাশি মোঁপালিয়ে ১৯৩২–৩৩ মৌসুমে (উদ্বোধনী মৌসুমে) খেলা ক্লাবগুলোর মধ্যে অন্যতম এবং এখনও প্রথম স্তরের খেলছে। এই ক্লাবটি ২০১১–১২ মৌসুমে প্রথমবারের মতো লীগ ১-এর শিরোপা জয়লাভ করেছিল। এপর্যন্ত মোঁপালিয়ে ৩টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে।
আরাকান লিবারেশন পার্টি
আরাকান লিবারেশন পার্টি (ရခိုင်ပြည် လွတ်မြောက်ရေး ပါတီ; ALP) মিয়ানমারের (বার্মা) একটি রাখাইন রাজনৈতিক দল। দলটির আরাকান লিবারেশন আর্মি (এএলএ) নামে একটি সশস্ত্র শাখা রয়েছে যার ৭০০-১,০০০ কর্মী রয়েছে। এএলএ মিয়ানমার সরকারের সাথে ৫ এপ্রিল ২০১২ তারিখে একটি যুদ্ধবিরতি চুক্তি স্বাক্ষর করে এবং ১৫ অক্টোবর ২০১৫-এ ন্যাশনওয়াইড সিজফায়ার এ্যাগ্রিমেন্ট (NCA) স্বাক্ষর করে।
১৯৬৭-১৯৬৯
আরাকান লিবারেশন পার্টি কারেন ন্যাশনাল ইউনিয়নের (কেএনইউ) সহায়তায় এর সশস্ত্র শাখা আরাকান লিবারেশন আর্মির সাথে ১৯৬৭ সালের ৯ এপ্রিল প্রতিষ্ঠিত হয়। ২৬ নভেম্বর ১৯৬৮-এ, পার্টির কেন্দ্রীয় কমিটির সদস্য ‘খাই রে খাই’, অন্য নয়জন সহযোগী সহ রাখাইন রাজ্যের রাজধানী সিত্তওয়েতে বর্মী কর্তৃপক্ষের হাতে গ্রেফতার হন। ২০ ডিসেম্বর ১৯৬৮-এ পার্টির সাধারণ সম্পাদক খাইং সোয়ে নাইংকে রাখাইন রাজ্যের রাথেডাং টাউনশিপে বর্মী কর্তৃপক্ষ গ্রেপ্তার করে। এই গ্রেপ্তারের পর, আরও বেশ কয়েকজন এএলপি সদস্যকে বিভিন্ন অভিযোগে গ্রেপ্তার করা হয় এবং দলটি ভেঙে যায়। দলটি সরকারের বিরুদ্ধে তাদের কারাবন্দি সদস্যদের নির্যাতনের অভিযোগ করেছে।
১৯৭১-১৯৭৭
১৯৭১ থেকে ১৯৭২ সালের মধ্যে, এএলপির প্রাক্তন রাজনৈতিক বন্দীদের সাধারণ ক্ষমার মাধ্যমে মুক্তি দেওয়া হয়। প্রাক্তন এএলপি সদস্য খাইং মো লুন মুক্তি পাওয়ার সাথে সাথে, তিনি এএলপি এবং এএলএ পুনঃপ্রতিষ্ঠিত করার জন্য কেএনইউ নেতাদের সাথে দেখা করার জন্য কোমুরায় রওনা হন। ১৯৭৩ থেকে ১৯৭৪ সাল পর্যন্ত, কেএনইউর সাহায্যে এএলপি পুনঃপ্রতিষ্ঠিত হয়, এবং এএলএ দ্বারা ৩০০ জন যোদ্ধাকে নিয়োগ ও প্রশিক্ষণ দেওয়া হয়, খায়িং এএলপির সভাপতি এবং এএলএর কমান্ডার ইন চিফ ছিলেন। ভারতীয় এবং বর্মী উভয় বাহিনীর বিরুদ্ধে খাইংয়ের একটি ব্যর্থ আক্রমণের পর পার্টির সদস্যরা ব্যাপকভাবে গ্রেপ্তার হয়। এরপর, এএলপি আবার তার কার্যক্রম বন্ধ করে দেয়।
১৯৮০-বর্তমান
১৯৮০ সালে, সমস্ত এএলপি এবং এএলএ বন্দীদের সাধারণ ক্ষমাতে মুক্তি দেওয়া হয়। ১৯৮১ সালে, এএলপি এবং এএলএ আবার প্রতিষ্ঠিত হয়, বর্তমানে খাই রে খাইয়ের নেতৃত্বে, এবং আবারও কেএনইউ দ্বারা সাহায্য প্রাপ্ত হয়। এএলপি বর্তমানে কেএনইউর সাথে ন্যাশনাল ডেমোক্রেটিক ফ্রন্ট (এনডিএফ), ডেমোক্রেটিক অ্যালায়েন্স অফ বার্মা (ডিএবি) এবং ন্যাশনাল কাউন্সিল অফ দ্য ইউনিয়ন অফ বার্মার (এনসিইউবি) সাথে জোটবদ্ধ।
এএলপি ১৫ অক্টোবর ২০১৫-এ সাতটি বিদ্রোহী গোষ্ঠীর সাথে দেশব্যাপী যুদ্ধবিরতি চুক্তি (এনসিএ) স্বাক্ষর করে।
কালাত বিভাগ
কালাত বিভাগ পাকিস্তানের বেলুচিস্তান প্রদেশের একটি প্রশাসনিক বিভাগ। এটি রাজধানীর নাম হচ্ছে খুজদার। কালাত বিভাগের এলাকা প্রায় ১৪০,৬১২ বর্গ কিলোমিটার।
বিভাগটিতে নিম্নলিখিত জেলাগুলি রয়েছে:
ড্রিম অফ দ্য রেড চেম্বার
ড্রিম অফ দ্য রেড চেম্বার (হংলো মেং) বা দ্য স্টোরি অফ দ্য স্টোন (শিতু জি) ১৮ শতাব্দীর মাঝামাঝি সময়ে কাও জুয়েকিন দ্বারা রচিত একটি উপন্যাস। চীনা সাহিত্যের চারটি প্রধান ধ্রুপদী উপন্যাসের মধ্যে একটি, এটি তার মনস্তাত্ত্বিক বিস্তৃতি এবং ১৮ শতকের চীনের বিশ্বদৃষ্টি, নান্দনিকতা, জীবনধারা এবং সামাজিক সম্পর্কের পর্যবেক্ষণের জন্য বিখ্যাত।
স্যামুয়েল ওয়ালুসিম্বি
স্যামুয়েল ওয়ালুসিম্বি (জন্ম ১৯৪৮) একজন উগান্ডার প্রাক্তন ক্রিকেটার। তিনি তিনটি একদিনের আন্তর্জাতিক ম্যাচ খেলেছিলেন ১৯৭৫ ক্রিকেট বিশ্বকাপ, প্রতিনিধিত্বমূলক পূর্ব আফ্রিকা ক্রিকেট দলের হয়ে । ওয়ালুসিম্বি ওয়ান্ডারার্স ক্রিকেট ক্লাবের অন্যতম প্রতিষ্ঠাতা সদস্য ছিলেন,যেটি উগান্ডার দ্বিতীয় প্রাচীনতম ক্রিকেট ক্লাব। ১৯৯৩ সালে উগান্ডার শীর্ষ ফ্লাইট ক্রিকেট লিগ জিতেছিলেন, এবং কেনিয়া সফরে যাযাবর ক্রিকেট দলের অংশ ছিলেন। ২০০৭ সালে, তিনি উগান্ডার জাতীয় ক্রিকেট দলের কোচ ছিলেন। এবং ২০১৬ সালে তিনি নাইল-উগান্ডা স্পোর্টস প্রেস অ্যাসোসিয়েশনের কিংবদন্তি অ্যাওয়ার্ড বিজয়ী নির্বাচিত হয়েছেন।
জোশ হজলউড
জোশ রেগিনাল্ড হজলউড (Josh Reginald Hazlewood); (জন্ম: নিউ সাউথ ওয়েলস, ৮ জানুয়ারি ১৯৯১) হলেন একজন অস্ট্রেলীয় প্রথম শ্রেণীর ক্রিকেটার যিনি বর্তমানে নিউ সাউথ ওয়েলস এবং অস্ট্রেলিয়ার জাতীয় দলে খেলছেন।
খেলোয়াড়ী জীবন
তিনি নভেম্বর ২০০৮ সালে নিউজিল্যান্ড সফরে সিডনি ক্রিকেট গ্রাউন্ডে মাত্র ১৭ বছর বয়সে আত্মপ্রকাশ করেন, যার ফলে তরুণ বয়সেই তার কর্মজীবন শুরু হয়। তিনি নিউ সাউথ ওয়েলসের প্রতিনিধিত্বকারী সর্বকনিষ্ঠ ফাস্ট বোলার এবং ২২ জুন ২০১০ সালে তার একদিনের আন্তর্জাতিক অভিষেক ঘটে যার ফলে তিনি অস্ট্রেলিয়ার অভিষেক হওয়া সর্বকনিষ্ঠ খেলোয়াড়ের মর্যাদা লাভ করেন।
একটি ডান-হাতি ফাস্ট বোলার হিসেবে তিনি অস্ট্রেলিয়া অনূর্ধ্ব-১৯ এবং ২০০৮ সালের অনূর্ধ্ব-১৯ বিশ্বকাপের জন্য অস্ট্রেলিয়ার স্কোয়াডের কনিষ্ঠ সদস্য ছিলেন।
ভারতীয় প্রিমিয়ার লীগ
তিনি ২০১৪ সালের আইপিএলে আত্মপ্রকাশ করবেন। ২০১৪ সালের আইপিএলের খেলোয়াড়দের নিলামে মুম্বই ইন্ডিয়ান্স তাকে ৫০ লাখ রুপিতে কিনে নেয়।
গায়ত্রী শঙ্কর
গায়ত্রী শঙ্কর (জন্ম ২ মে ১৯৯৩) একজন ভারতীয় অভিনেত্রী, যিনি তামিল ভাষার চলচ্চিত্রে অভিনয় করে থাকেন। তিনি ২০১২ সালের ১৮ বয়সু নামক চলচ্চিত্রের মাধ্যমে চলচ্চিত্রে অভিষেক করেন। তিনি নাদুবুলা কনজাম পাকতা কানম ছবিতে তার অভিনয়ের জন্য সর্বাধিক পরিচিত।
কর্মজীবন
গায়ত্রী অভিনীত প্রথম মুক্তিপ্রাপ্ত চলচ্চিত্রটির নাম ছিল ১৮ বয়সু। তবে তিনি বিজয় সেতুপতির সাথে নাদুবুলা কনজাম পাকতা কানম চলচ্চিত্রে অভিনয় করে মূলত খ্যাতি পান। ২০১৩ সালে তিনি পোনমালাই পোঝুধু এবং মাতপু নামক দুটি চলচ্চিত্রের শ্রেষ্ঠাংশে অভিনয় করেন। পরবর্তীতে তিনি ইনিগো প্রভাকরণের বিপরীতে রুমি চলচ্চিত্রে অভিনয় করেন, চলচ্চিত্রটি ১৯৮০-এর দশকের একটি কলেজ প্রেমের গল্প নিয়ে নির্মিত।
প্রত্ন-ভারতীয়-আর্য ভাষা
প্রত্ন-ভারতীয়-আর্য হল ভারতীয়-আর্য ভাষাসমূহের পুনর্গঠিত প্রত্ন-ভাষা। এটি প্রত্ন-ভারতীয়-আর্যদের ভাষা পুনর্গঠনের উদ্দেশ্যে।
প্রত্ন-ভারতীয়-ইরানী থেকে (পরবর্তীতে প্রত্ন-ভারতীয়-ইউরোপীয় থেকে এসেছে), এটিতে সেতাম ভাষার বৈশিষ্ট্য রয়েছে।
ইতিহাস
প্রত্ন-ভারতীয়-আর্য বলতে বোঝানো হয়েছে পুরানো ভারতীয়-আর্যের (১৫০০-৩০০ খ্রিস্টপূর্বাব্দ) পূর্বসূরি, যা সরাসরি বৈদিক ও শাস্ত্রীয় সংস্কৃত হিসেবে প্রত্যয়িত, সেইসাথে মিতান্নির ভারতীয়-আর্য সুপারস্ট্রেট দ্বারা। প্রকৃতপক্ষে, বৈদিক সংস্কৃত প্রত্ন-ভারতীয়-আর্যের খুব কাছাকাছি।
কিছু প্রাকৃত প্রত্ন-ভারতীয়-আর্য থেকে প্রাপ্ত কয়েকটি ছোট বৈশিষ্ট্য প্রদর্শন করে যা ইতিমধ্যে বৈদিক সংস্কৃতে অদৃশ্য হয়ে গেছে।
আজ, অসংখ্য আধুনিক ভারতীয়-আর্য ভাষা বিদ্যমান।
বৈদিক থেকে পার্থক্য
বৈদিক ভাষার প্রত্নতাত্ত্বিকতা সত্ত্বেও, অন্যান্য ইন্দো-আর্য ভাষাগুলি বৈদিক ভাষায় হারিয়ে যাওয়া অল্প সংখ্যক রক্ষণশীল বৈশিষ্ট্য সংরক্ষণ করে।
এর মধ্যে হল প্রত্ন-ভারতীয়-ইউরোপীয় *l এবং *r এর প্রতিনিধিত্ব। বৈদিক (অধিকাংশ ইরানী ভাষা হিসাবে) উভয়ই  হিসাবে একত্রিত হয়। পরে, যদিও, ইন্দো-ইউরোপীয় কিছু দৃষ্টান্ত  আবার ধ্রুপদী সংস্কৃতে দেখা যায়, যা ইঙ্গিত করে যে বৈদিক সমান্তরাল প্রাথমিক ইন্দো-আর্য উপভাষায় বৈপরীত্য টিকে ছিল। (শুধুমাত্র  যুক্ত উপভাষা অতিরিক্তভাবে মাগধী প্রাকৃতের অন্তর্ভূক্ত করা হয়।) যাইহোক, এটা স্পষ্ট নয় যে বৈপরীত্যটি আসলে ভারতীয়-ইরানীয়ের কোথাও টিকে ছিল, এমনকি প্রোটো-ইন্দো-ইরানীয়েও নয়, কারণ ভারতীয়-ইরানীয় ভাষাতে মূল *r-এর জায়গায়  ও পাওয়া যায়।
বৈদিক ও পরবর্তী সংস্কৃতের সাধারণ ব্যঞ্জনবর্ণ গুচ্ছ kṣ  এ প্রত্ন-ইন্দো-ইউরোপীয় (PIE) এবং প্রত্ন-ইন্দো-ইরানীয় (PII) উৎসগুলির বিশেষভাবে বিস্তৃত পরিসর রয়েছে, যা আংশিকভাবে পরবর্তী ইন্দো-আর্য ভাষাগুলিতে আলাদা থাকে:
লুয়েতি ভাষা
লুয়েতি (এছাড়াও লায়াতিয়া, লায়াতিইয়া, লুভেতি হায়দেরাবাদি, খোজা বা খোজকি নামেও পরিচিত) একটি ইন্দো-আর্য ভাষা যা ৫০০০ থেকে ১০,০০০ লোকের মৌখিক ভাষা, যারা ওমান দেশে লাত্যাতীয় (খাজা বা হায়দ্রাইজ নামেও পরিচিত) নামে বিশেষ ভাবে পরিচিত। তবে, সামগ্রিকভাবে এটি অনুমান করা হয় যে, সেখানে রয়েছে ২০,০০০ থেকে ৩০,০০০ লাত্যাতীয় মানুষ। বিভিন্ন নাম থাকা সত্ত্বেও, লাত্যাতিয়া লোকেরা ভাষাটিকে খুজির ভাষা বলে। এটি একটি বিপন্ন ভাষা বলে মনে করা হয় কারণ লাত্যায়তির একটি বড় অংশ লুয়েতিতে কথা বলতে পারে না।যার কারণ হিসেবে ভবিষ্যৎ বংশধারাতেও এ ভাষা প্রবাহিত হচ্ছে না।
শ্রেণিবিন্যাস
লুয়েতি ভাষাটি কচ্ছির অনুরূপ, কিন্তু অন্য সিন্ধি ভাষা এবং সেরিকিতে পাওয়া শব্দের ভাব বজায় রেখেছে কিন্তু এটি কচ্ছি থেকে হারিয়ে গেছে। লুয়েতি, এছাড়াও সিন্ধী, কচ্ছি, গুজরাত, হিন্দুস্তানি এবং ফার্সি অন্যান্য ভাষার সাথে সমতা বজায় রাখা। ওমানে অবস্থিত অন্যান্য ভাষাগুলির সাথে, লুয়েতি ওমানী আরবি উপভাষা দ্বারাও প্রভাবিত।
ইতিহাস
লুয়েতি ভাষাটি পাকিস্তানের শহর সিন্ধি থেকে উদ্ভূত,প্রায় ৪ শতাব্দী ধরে ওমানে, লুয়েতি ভাষার একটি উপস্থিতি আছে। ভাষা এবং মানুষ প্রথম ঐতিহাসিকভাবে ওমানি ইতিহাসবিদ ইবনে রুজাইক দ্বারা চিহ্নিত হয়। লাত্যাতিয়া ১৭৪০ থেকে ১৮৮০ সালের মধ্যে সিন্ধু থেকে অভিবাসন নিয়ে ওমানে বসতি স্থাপন করে ভাষাটিও সংগে নিয়ে আসেন।
ধ্বনিবিজ্ঞান
লুয়েতি ৩৭ ব্যঞ্জনবর্ণ, ১০ স্বরবর্ণ, এবং ৩ দ্বিস্বরধ্বনি নিয়ে গঠিত। সাধারণত বিশ্বের স্তরের চাপ প্রথম শব্দের উপর পড়ে, তবে আরবি থেকে ঋণ শব্দগুলির মধ্যে এটি তার মূল স্ট্রেস অবস্থান বজায় রাখে।
ব্যঞ্জনবর্ণ
নিচে লুয়েতি ভাষার ব্যঞ্জনবর্ণ এর একটি চার্ট আছে:
স্বরবর্ণ
লুয়েতি তে ১০ টি মৌখিক দীর্ঘ এবং সংক্ষিপ্ত স্বরবর্ণ নিয়ে গঠিত: /i, ɪ, e, ɛ, a, ɘ, ə, u, ʊ, o/ এটি তিনটি যুক্তাক্ষর এর পাশাপাশি গঠিত। তারা:/a͡ɪ, a͡ʊ, ɔ͡ɪ/
লিখন পদ্ধতি
এমন একটা সময় ছিলো যখন লুয়েতি ভাষার লিখার বব্যবহার ছিলো, এখন এটির আর কোনো লিখন পদ্ধতি নেই এবং এটা শুধুমাত্র অল্প কিছু মানষের একটি কথ্য ভাষা।
কলাইকুন্ডা বিমান বাহিনী স্টেশন
কলাইকুন্ডা বিমান বাহিনী স্টেশন বা কলাইকুন্ডা এয়ার ফোর্স স্টেশন পশ্চিমবঙ্গের পশ্চিম মেদিনীপুর জেলার  খড়গপুরের নিকটবর্তী একটি ভারতীয় বিমান বাহিনীর ঘাঁটি।এটি  ১৮ নং স্কোয়াড্রন আইএএফ, ফ্লাইং বুলেটের ঘাঁটি ছিল।এই স্কোয়াড্রনটি ২০১৬ সালের এপ্রিল মাসে ভারতে লাইসেন্সকৃত মিকোয়াইন মিগ -২১ এমএল পর্যন্ত নিযুক্ত করে। সু-৩০ এমকেআইএস এর একটি স্কোয়াড্রন এখন এই ঘাঁটিতে রয়েছে।
ইতিহাস
দ্বিতীয় বিশ্বযুদ্ধের সময় বায়ুস ফোর্স ক্লায়কুন্ডা ব্রিটিশ কর্তৃক নির্মিত হয়েছিল।এটি বার্মায় আগমনকারী জাপানিদের বিরুদ্ধে এবং চীনের অংশে অভিযান পরিচালনা করার জন্য ব্যবহার করা হত।
এটি মূলত বি-২৪ স্বাধীনতার জন্য ব্যবহার করা হয়েছিল।সালে মার্কিন যুক্তরাষ্ট্রে আর্মি এয়ার ফোর্সেস এক্সএক্স বোমার কমান্ড অব ইন্ডিয়া'র পরিকল্পিত স্থাপনার জন্য এটি বি -২৯ সুপারফোর্রেস বেস নামে অভিহিত করা হয়েছিল।আগরতলা আর্মি এয়ার ফোর্স আন্ডারগ্রাউন্ড ১৯৪৩ সালের ডিসেম্বরে এয়ারফিল্ডের আপগ্রেড করার জন্য ভারতে আসেন এবং হাজার হাজার ভারতীয়রা সুপারফোসার্রেস অপারেশনগুলির জন্য সুবিধাটি আপগ্রেড করার জন্য কাজ করে।ভারতবর্ষে আমেরিকার প্রতিষ্ঠিত এই চারটি বি -২৯ ভিত্তিগুলির মধ্যে একটি।
বর্তমান অবস্থা
কলাইকুন্ডা বায়ুসেনা ঘাঁটি দেশের প্রতিরক্ষার একটি অত্যন্ত গুরুত্বপূর্ণ ভূমিকা পালন করবে।এখানে বিমানটি কৌশলগত আন্দামান ও নিকোবর দ্বীপপুঞ্জ এবং বঙ্গোপসাগরের উপর বিমান প্রতিরক্ষা ক্ষেত্রে জড়িত থাকবে।আন্দামান ও নিকোবর দ্বীপপুঞ্জের-সেবায় কমান্ডটি এই বিশেষ উদ্দেশ্যে কলাইকুন্ডা অবস্থিত সু-৩০ এমকেআইএস এবং অন্যান্য উন্নত বিমানের স্কোয়াড্রনের দায়িত্বে রেখেছে।২০০৪ সালের সুনামির পরে আন্দামানে সুখোই পরিচালনার পরিকল্পনা নিয়ে এই সিদ্ধান্ত নেওয়া হয়।এখন পর্যন্ত, কলাইকুন্ডা - অন্যান্য বেশ কিছু দায়িত্ব পালন করে - আন্দামানের সাথে একটি সেতু ঘঠন করেছে বায়ুসেনা ঘাঁটিটি। বেসের ভূমিকা বৃদ্ধি পাবে এবং এখানে বিমানটি আন্দামান এবং বঙ্গোপসাগরের আকাশে আটকে রাখার ক্ষেত্রে গুরুত্বপূর্ণ ভূমিকা রাখবে।ভারতে একটি সম্ভাব্য নাটোর মত জোটের জন্য গুরুত্বপূর্ণ ভূমিকা পালন করে এয়ার প্রতিরক্ষা, প্রশিক্ষণ এবং অঞ্চলে ভাল সহযোগিতা গড়ে তুলতে বিভিন্ন ভূমিকা পালন করবে।
কলকুন্ডের বিমানবন্দর পশ্চিম মেদিনীপুরের মাওবাদী খামারে সাল এর বনগুলির মধ্যে অবস্থিত।বার্মা ক্যাম্পেইন চলাকালীন অপেক্ষাকৃত মার্কিন যুক্তরাষ্ট্রের সুপারভাইজার্রেস বোম্বারদের জন্য সেট আপ করে, এই বছরগুলোতে বছরের পর বছর ধরে এই সুবিধাটি ক্রমান্বয়ে বৃদ্ধি পেয়েছে।বৃহৎ এলাকা এই বেসের দায়িত্বের মধ্যে পড়ে। উত্তর-পূর্বাঞ্চলীয় বিভিন্ন উপত্যকায় কিন্তু পূর্ব উপকূল বরাবর রয়েছে, সবচেয়ে নিকটতম চেন্নাই। এটি উপকূল বরাবর প্রতিরক্ষার এবং বঙ্গোপসাগরের উপকূল বরাবর পরিচালনার জন্য আমাদের কাজ।আইএএফ-এর সাথে যৌথভাবে অনুশীলন করার জন্য আমরা বিভিন্ন বিদেশী বিমান বাহিনীকে হোস্ট করেছি ।
এটি ক্লাসিক্যাল আমেরিকান শৈলী নির্মিত একটি খুব কম্প্যাক্ট বেস।আমেরিকানরা কলিকান্দা, দুদকুন্ডী ও সালুয়া থেকে ফ্লাইট পরিচালনা করতে থাকে।আজ, সালুয়া এবং দুদকুণ্ডিতে একটি রাডার স্টেশন আছে একটি বায়ু থেকে মাঠ ফায়ারিং পরিসীমা রূপান্তরিত করা হয়েছে।কয়েক বছর ধরে, আন্তর্জাতিক বিমান চলাচলের জন্য ক্লাইকুন্ডা একটি প্রধান স্থানে পরিণত হয়েছে।বেস বঙ্গের বজ্রের কাছাকাছি অবস্থিত যেখানে এয়ার-টু-এয়ার ফায়ারিং ঘটতে পারে, এয়ার কমোডর আর রাধিশ বলছেন, এওসি, এয়ার ফোর্স স্টেশন, কলিকান্দা।
কিন্তু ক্লাইকুন্ডা একটি ব্যায়াম হাবের বাইরেও যায়।মিগ -২৭ জমির আক্রমণ বিমান ও ওসিউ'র মিগ -১২ ফাইন্যান্স যোদ্ধাদের, সু-৩০ এমকেআইএস এর স্কোয়াড্রন এবং আইএএফ এর ফেটে যাওয়া অন্যান্য দ্রুতগতির বৈচিত্র্যগুলিকে নিয়মিত কলিকান্দায় কল করা।সু-৩০ এমকেআইএস একটি স্কোয়াড্রন বেস এখন হয়।
এখন ভারতীয় এয়ার ফোর্স তার বর্তমান সেনা ঘাঁটি-এর রানওয়ে ব্যবহার করার জন্য বেসামরিক বিমান অনুমতি দিতে সম্মত।আইএএফ সূত্রে জানা যায়, পরিকল্পনাটি এগিয়ে চলেছে এবং বেসামরিক টার্মিনালটি শীঘ্রই শুধুমাত্র বঙ্গের সেবা দিতে পারে না, তবে ঝাড়খণ্ড ও উড়িষ্যা রাজ্য সরকার ইতোমধ্যে আমাদের সাথে যোগাযোগের একটি সংস্থাটি নিযুক্ত করেছে।বেসামরিক বিমান আমাদের রানওয়ে ব্যবহার করে এবং তারপর বিদ্যমান সামরিক সুবিধা দক্ষিণে একটি পৃথক টার্মিনালে সরানো হলে আমাদের কোন সমস্যা নেই।যে সমস্ত নির্মাণের প্রয়োজন সেগুলি রানওয়ে থেকে একটি বেসামরিক টার্মিনালে একটি উচ্চ গতির করিডোর হয় যার জন্য জমি পাওয়া যায়।এই করিডরটি এনএইচ 6 (মুম্বাই রোড) এবং দক্ষিণ পূর্ব রেললাইনের খড়গপুর-টাটা বিভাগের রেলপথ অতিক্রম করবে।
ঘাঁটির সুবিধা
ঘাঁটির সুবিধা মধ্যে রয়েছে, একটি বাজার, ব্যাংক, চলচ্চিত্র অডিটোরিয়াম, হাসপাতাল এবং একটি স্কুল, যেমন, এয়ার ফোর্স স্কুল, কলাইকুন্ডা।
হুয়াঁউ বাতিস্তা দি ওলিভেইরা ফিগেইরেদু
হুয়াঁউ বাতিস্তা দি ওলিভেইরা ফিগেইরেদু (João Baptista de Oliveira Figueiredo আ-ধ্ব-ব: [ʒu'ɐ̃w ba'tistɐ di oli'vejɾɐ figej'redu]) (১৫ই জানুয়ারি, ১৯১৮ – ২৪শে ডিসেম্বর, ১৯৯৯) ব্রাজিলের একজন চার-তারকাবিশিষ্ট সামরিক জেনারেল, যিনি ১৯৭৯ সালে থেকে ১৯৮৫ সাল পর্যন্ত ব্রাজিলের রাষ্ট্রপতি ছিলেন।
ফিগুইরেদু সেনাবাহিনীতে যোগ দিয়ে ১৯৪৪ সালে ক্যাপ্টেন ও ১৯৫২ সালে মেজর পদে উন্নীত হন। ১৯৬৪ সালে ব্রাজিলে যে সামরিক ক্যু ঘটে, ফিগুইরেদু তার অন্যতম পরিকল্পক ছিলেন। এই ক্যু-এর পর ২১ বছর ধরে ব্রাজিলে সামরিক শাসন চলে। এই সামরিক শাসনের সময় যে পাঁচ জন সেনা অফিসারকে সেনাবাহিনী থেকে ব্রাজিলের রাষ্ট্রপতি বানানো হয়, ফিগুইরেদু তাদের মধ্যে সর্বশেষ জন ছিলেন। ১৯৬৪ সালের ক্যু-এর সময় তিনি সামরিক বাহিনীর গুপ্তচরদের অগ্রসর প্রশিক্ষণ দিচ্ছিলেন। তাকে কর্নেল বানানো হয় এবং রাষ্ট্রপতি এর্নেস্তু গাইজেউয়ের অধীনে ১৯৭৪ সালে ব্রাজিলের গুপ্তচর সংস্থার প্রধান ছিলেন। তিনি ১৯৭৯ সাল পর্যন্ত এই পদে ছিলেন। জনজীবন ও প্রচারমাধ্যম থেকে দূরত্ব বজায় রাখার জন্য তিনি "নৈঃশব্দ্যের মন্ত্রী" (minister of silence) হিসেবে খ্যাতি লাভ করেন। ১৯৭৯ সালে এর্নেস্তু গাইজেউ তাকে রাষ্ট্রপতি পদে নিয়োগ দেন। তিনি গাইজেউয়ের সমাজতান্ত্রিক ও গণমুখী প্রকল্পগুলি ধরে রাখার প্রয়াস পান এবং দেশে গণতন্ত্র ফিরিয়ে আনার প্রতিশ্রুতি দেন। ক্ষমতা গ্রহণের সময় ব্রাজিলের অর্থনৈতিক অবস্হা ছিল করুণ। মুদ্রাস্ফীতির হার ছিল ৪০%-এরও বেশি এবং অর্থনৈতিক বৈষম্য প্রকট রূপ ধারণ করেছিল। এগুলির সমাধান করতে তিনি শ্রমিকদের আয় বাড়ানো, ব্রাজিলের মুদ্রার অবমূল্যায়ন করাসহ অনেকগুলি পদক্ষেপ নেন। ১৯৮০ সালে তিনি মাত্‌তু গ্রোসু দু সুল থেকে ৪৭,০০০ হাজার একর জমি বাজেয়াপ্ত করে সেগুলি ১,০০০ ভূমিহীন কৃষকের মধ্যে ভাগ করে দেন। অনেক রাজনৈতিক বন্দীকে ক্ষমা করে দেন এবং বহুদলীয় গণতন্ত্র প্রতিষ্ঠার পথ সুগম করেন। তার আমলের শেষের দিকে সামরিক শাসনের প্রভাব ধীরে ধীরে হ্রাস পেতে থাকে এবং ১৯৮৪ সালে ব্রাজিলে প্রায় ২১ বছর পর আবার একটি রাষ্ট্রপতি নির্বাচন অনুষ্ঠিত হয়। নির্বাচিত রাষ্ট্রপতি জোজে সার্নেইয়ের হাতে ফিগেইরেদু ১৯৮৫ সালে ক্ষমতা হস্তান্তর করেন।
সাহারবিল ইউনিয়ন
সাহারবিল বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
আয়তন
সাহারবিল ইউনিয়নের আয়তন ২৫৭৭ একর (১০.৪৩ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী সাহারবিল ইউনিয়নের লোকসংখ্যা ২০,৮৭০ জন। এর মধ্যে পুরুষ ১০,৯০৫ জন এবং মহিলা ৯,৯৬৫ জন।
প্রশাসনিক কাঠামো
সাহারবিল ইউনিয়ন চকরিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
শিক্ষা ব্যবস্থা
সাহারবিল ইউনিয়নের সাক্ষরতার হার ৩৮.৭৬%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি কওমি মাদ্রাসা, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
খাল ও নদী
সাহারবিল ইউনিয়নের পশ্চিম সীমান্ত দিয়ে মাতামুহুরী নদী এবং পূর্ব সীমান্ত দিয়ে বড় মাতামুহুরী নদী প্রবাহিত হয় মহেশখালী চ্যানেলে পতিত হয়েছে। এছাড়া রয়েছে চোয়ারপাড়ি খাল ও উমখালী খাল।
হাট-বাজার
সাহারবিল ইউনিয়নের প্রধান প্রধান হাট/বাজারগুলো হল রামপুর বাজার, চৌয়ারফাঁড়ি মাছ বাজার, সাহারবিল বাজার, মাইজঘোনা বাজার ও বাটাখালী স্টেশন ।
দর্শনীয় স্থান
জনপ্রতিনিধি ==১* জনাব আব্দুল হাকিম সাবেক চেয়ারম্যান । ২ * জনাব মহসিন বাবুল বি ,এ, সাবেক চেয়ারম্যান ।
জিনাত মহল
জিনাত মহল (১৮২৩-১৮৮৬) ছিলেন কার্যত মুঘল সাম্রাজ্যের শেষ সম্রাজ্ঞী। তিনি বাহাদুর শাহ জাফরের পরিবর্তে মুঘল সাম্রাজ্য পরিচালনা করতেন। জিনাত মহল তার সবচেয়ে প্রিয় স্ত্রী ছিলেন।
জীবনী
জিনাত মহল বাহাদুর শাহ জাফরের সাথে ১৮৪০ সালের ১৯ নভেম্বর বিবাহবন্ধনে আবদ্ধ হয়েছিলেন। তাদের মির্জা জাওয়ান বখত নামের এক সন্তানের জন্ম হয়েছিল।
জিনাত মহল সম্রাটকে গভীরভাবে প্রভাবিত করতেন। রাজ সাম্রাজ্যের উত্তরাধিকারী মির্জা দারা বখতের মৃত্যুর পর তিনি তার সন্তান মির্জা জাওয়ান বখতকে সিংহাসনের উত্তরাধিকারী ঘোষণা করতে তদবির শুরু করেন। কিন্তু ব্রিটিশ সাম্রাজ্যের নীতি অনুযায়ী এটা গ্রহণযোগ্য ছিল না। জিনাত মহল ১৮৫৩ দিল্লির ব্রিটিশ অধিবাসী থমাস মেটকালফেকে মুঘল রাজ দরবারে অতিমাত্রায় নাক গলানোর দায়ে বিষ প্রয়োগে হত্যা করেছিলেন বলে সন্দেহ করা হয়।
জিনাত মহল পুরাতন দিল্লির লাল কুয়ানে নিজের প্রাসাদে বাস করতেন।
১৮৫৭ সালে ভারতবর্ষের স্বাধীনতা সংগ্রাম
১৮৫৭ সালে ভারতবর্ষের স্বাধীনতা সংগ্রামে তিনি তার পুত্রের মুঘল সাম্রাজ্যের উত্তরাধিকার নিশ্চিত করতে তাকে স্বাধীনতা সংগ্রামের সংস্পর্শ থেকে দূরে রাখেন। কিন্তু, তার সন্তান উত্তরাধিকার লাভ করে নি। ১৮৫৮ সালে বাহাদুর শাহ জাফরকে ব্রিটিশরা সিংহাসনচ্যুত করে। তখনই কার্যত শেষ হয়ে যায় মুঘল সাম্রাজ্য। বাহাদুর শাহ জাফর ও তাকে রেঙ্গুনে নির্বাসন দেয় ব্রিটিশরা। ১৮৬২ সালে বাহাদুর শাহ জাফরের মৃত্যুর পর ব্রিটিশরা মুঘল সাম্রাজ্যের আনুষ্ঠানিকভাবে ইতি টেনে দেয়।
মৃত্যু
জিনাত মহল ১৮৮৬ সালের ১৭ জুলাই মৃত্যুবরণ করেন। তাকে রেঙ্গুনে শোয়েডাগন প্যাগোডার নিকটবর্তী ড্রাগন টাউনশিপে বাহাদুর শাহ জাফরের সমাধিসৌধে সমাহিত করা হয়।
তাদের দৌহিত্রকেও তাদের পাশে সমাহিত করা হয়। বহু যুগ কেটে যাবার পর ১৯৯১ সালে এক উন্নয়নকাজ চলাকালে নগরটিতে আবিষ্কৃত হয়েছিল বাহাদুর শাহ জাফরের সমাধিসৌধ।
চাঙ্কায়া বিশ্ববিদ্যালয়
কনকায়ে বিশ্ববিদ্যালয় (তুর্কি ভাষা Çankaya Üniversitesi) ১৯৯৭ সালের ৯ই জুলাই তারিখে তুরস্কের আঙ্কারাতে স্যাটকা আল্প এডুকেশন ফাউন্ডেশন কর্তৃক প্রতিষ্ঠিত হয়। ১৯৯৭ সালে বিশ্ববিদ্যালয়ে পড়াশোনার কার্যক্রম শুরু হয়। স্যাটকা আল্প ট্রাস্টি বোর্ডের চেয়ারম্যান এটি পরিচালনা করেন।
একাডেমিক প্রোগ্রাম
কনকায়ে বিশ্ববিদ্যালয়ে পাঁচটি অনুষদে ২১টি বিভাগ রয়েছে। দুটি ইনস্টিটিউটসহ স্নাতকোত্তর মাস্টার প্রোগ্রাম এবং ৬টি বিষয় পিএইচডি প্রোগ্রাম রয়েছে এই বিশ্ববিদ্যালয়ে। ৩টি প্রোগ্রামসহ ২টি ভোকেশনাল স্কুল এবং ইংরেজি ভাষা শিক্ষাদানের জন্য একটি ইংরেজি স্কুল রয়েছে।
শিক্ষাবর্ষ
কনকায়ে বিশ্ববিদ্যালয়ে বছরে ১৪ সপ্তাহের দুটি সেমিস্টারের সমন্বয়ে রয়েছে। পাঠগুলো একটি সেমিস্টারের জন্য তৈরি করা থাকে।
ইতিহাস
কনকায়ে বিশ্ববিদ্যালয় তুরস্কের আঙ্কারায় কানকায়ায় বেসরকারী ফাউন্ডেশনের মালিকানাধীন একটি বিশ্ববিদ্যালয়। এই বিশ্ববিদ্যালয়টি স্যাটকি আল্প আরা কোলজি নামের মাধ্যমিক শিক্ষার স্তরের বিদ্যালয়কে উচ্চ শিক্ষা প্রতিষ্ঠান হিসেবে রূপান্তর করে প্রতিষ্ঠা করেন। ১৯৯৭ সালে তুরস্কের প্রাক্তন রাষ্ট্রপতি সেলিমেন ডেমিরেল এটি চালু করেছিলেন।
২০১১ সালে, তুর্কুয়াজ নতুন ক্যাম্পাস বানানো হয়েছিল। অধিকাংশ বিভাগ এবং অনুষদ সেখানে স্থানান্তর করা হয়। তুর্কুয়াজ ক্যাম্পাসের আয়তন প্রায় ৪৪০.০০০ বর্গমিটার। আরকিটেরা আর্কিটেকচার সেন্টার থেকে নতুন ক্যাম্পাসটি পুরস্কার পেয়েছে।
প্রাকৃতিক বিজ্ঞান ইনস্টিটিউট
আরও দেখুন: কনকায়ে বিশ্ববিদ্যালয়ের প্রাকৃতিক বিজ্ঞান ইনস্টিটিউট
সামাজিক বিজ্ঞান
আরও দেখুন: কনকায়ে বিশ্ববিদ্যালয়ের প্রাকৃতিক বিজ্ঞান ইনস্টিটিউট
ক্রীড়া ক্লাব
১৯৮৬ সালে কনকায়ে বিশ্ববিদ্যালয় স্পোর্টস ক্লাব আর স্পোর নামে প্রতিষ্ঠিত হয়েছিল। পরবর্তীতে এর নামটি কনকায়ে বিশ্ববিদ্যালয় স্পোর্টস ক্লাবে পরিবর্তন করা হয়। বর্তমানে, স্পোর্টস ক্লাবটি কনকায়ে বিশ্ববিদ্যালয়ের বালগাট ক্যাম্পাসে কার্যক্রম শুরু করেছে।
অন্তর্ভুক্তি
এই বিশ্ববিদ্যালয়টি ককেশাস বিশ্ববিদ্যালয় সমিতির সদস্য।
ঈগলনেস্ট বন্যপ্রাণী অভয়ারণ্য
ঈগলনেস্ট বন্যপ্রাণী অভয়ারণ্য (Eaglenest Wildlife Sanctuary) অরুণাচল প্রদেশএর ওয়েষ্ট কামেং জেলাতে হিমালয়ের পাদদেশে অবস্থিত একটি বন্যপ্রাণী অভয়ারণ্য৷ এর উত্তর-পূর্ব দিকে 'চেচা অর্কিড উদ্যান' ও পূর্বে কামেং নদীর পাড়ে পাক্কে ব্রাঘ্র প্রকল্প অবস্থিত৷ ঈগলনেস্ট বন্যপ্রাণী অভয়ারণ্য সমুদ্রপৃষ্ঠ থেকে ৫০০ - ৩২৫০ মিটার পর্যন্ত বিস্তৃত ৷ এই 'কামেং হস্তী সংরক্ষিত বনাঞ্চল (Kameng Elephant Reserve)এর অন্তর্ভুক্ত ৷ ১৯৫০ এর দশকে এই অঞ্চলের বাইরে থাকা ভারতীয় সেনার চতুর্থ ইনফেন্ট্রির রেড ঈগল ডিভিজনের নামে এই অভয়ারণ্যের নাম ঈগলনেস্ট বন্যপ্রাণী অভয়ারণ্য রাখা হয় বলে জানা যায়৷ এই অভয়ারণ্য প্রধানত বিভিন্ন প্রজাতির পাখি এর জন্য বিখ্যাত৷
ভৌগোলিক অবস্থান
ঈগলনেস্ট বন্যপ্রাণী অভয়ারণ্য ও চেচা অর্কিড অভয়ারণ্য উত্তর-পূর্ব অভিমুখে অবস্থিত৷ এই বন্যপ্রাণী অভয়ারণ্যটি উত্তরে ঈগলনেস্ট পাস ও বুগুন জনজাতির সংরক্ষিত বনাঞ্চল অবধি গঠিত হয়েছে৷ এর উত্তর সীমান্তে টিয়াং জেলা৷ ভালুকপুং-বোমডিলা জাতীয় সড়কটি এই অভয়ারণ্যের পূর্ব সীমা৷ ঈগলনেস্ট বন্যপ্রাণী অভয়ারণ্যর পশ্চিমে ভুটান সীমান্ত৷
পক্ষী
ঈগলনেস্ট বন্যপ্রাণী অভয়ারণ্য পক্ষী নিরীক্ষণের জন্য বিখ্যাত৷ এখানে বর্তমানে ৪৫৪ প্রজাতির বিভিন্ন পাখি আছে৷ এর ভিতরে ৩ প্রকার পানকৌরী (cormorants), ৫ প্রকার সারস জাতীয় (herons), Black Stork, Oriental White Ibis, ৪ প্রকার হাঁস (ducks), ২০ প্রকার মাংসাশী পাখি (hawks, eagles, kites, harriers and vultures), ৩ প্রকার ফেলকন (falcons), ১০ প্রকার কুকুরজাতীয় (pheasants, junglefowl, quail, peafowl), ১৪ প্রকার পায়রা জাতীয় পাখি (pigeons), ৩ প্রকার তোতা জাতীয় পাখি (Parrots), ১৫ প্রকার কোকিল জাতীয় (Cukoos), ১০ প্রকার পেঁচা জাতীয় (Owls), ৭ প্রকার মাছরাঙা জাতীয় (Kingfishers), ৪ প্রকার ধনেশ (Hornbills), ৯ প্রকার বুলবুল জাতীয় (Bulbuls) পাখি প্রধান৷ তদুপরি এই অভয়ারণ্যে তিন প্রকার ট্রগপান (tragopan) প্রজাতির পাখি দেখা যায়৷
ঈগলনেস্ট বন্যপ্রাণী অভয়ারণ্যে ১৯৯৫ সালে বুগুণ লিওচিকলা (Bugun liocichla ) নামের একপ্রকার নতুন পাখি আবিষ্কৃত হয়৷ ২০০৬ সালে রমনা আত্রেয়া (Ramana Athreya) এই পাখির বর্ণনা করেন।
সরীসৃপ প্রাণী
ঈগলনেস্ট বন্যপ্রাণী অভয়ারণ্যে বহু প্রকারের সরীসৃপ ও উভচর প্রাণী দেখতে পাওয়া যায়৷ এর মধ্যে ৩৪ প্রকার উভচর, ২৪ প্রকার সাপ, ৭ প্রকার জেঠীজাতীয়, ৪ প্রকার স্কিঙ্ক (Skink) প্রাণী প্রধান৷ Abor Hills Agama নামের প্রাণীটি ১২৫ বছরের বিরতির পর এই অভয়ারণ্যে পুনরাবিষ্কৃত হয়৷ এখানে দেখা পাওয়া অন্যান্য বিরল প্রজাতি হ'ল, Darjeeling False-wolfsnake, Anderson's Mountain lizard, Günther's Kukri Snake, Common Slug Snake ও Keelback সাপের প্রজাতি৷
পাখি
ঈগলনেস্ট বন্যপ্রাণী অভয়ারণ্যে কমে করে ১৬৫প্রকার বিভিন্ন প্রজাতির রং-বেরঙের পাখি দেখতে পাওয়া যায়৷ এর মধ্যে ভুটান গ্ল'রি (Bhutan Glory), গ্রে এডমিরেল (Grey Admiral), ডাস্কি লেবিরিন্থ (Dusky Labyrinth), টিইগার ব্রাউন (Tigerbrown), হুয়াইট আউল (White Owl) ইত্যাদি প্রধান৷.
জৈববৈচিত্র সংরক্ষণ
ঈগলনেস্ট বন্যপ্রাণী অভয়ারণ্য একটি Conservation International Himalaya Biodiversity Hotspot স্থান
Birdlife International এই ঈগলনেস্ট বন্যপ্রাণী অভয়ারণ্য ও চেচা অভয়ারণ্যকে Important Bird Area (IBA IN344) র অন্তর্ভুক্ত করা হয়েছে৷
বহিঃসংযোগ
Butterflies from Eaglenest-Sessa-Pakke 72 photographs
Pictures from Eaglenest Wildlife Sanctuary - Wildlife Photographs
সোয়াতকালান
সোয়াতকালান (Soyatkalan) ভারতের মধ্য প্রদেশ রাজ্যের শাজাপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সোয়াতকালান শহরের জনসংখ্যা হল ১৩,৫৭৪ জন। এর মধ্যে পুরুষ ৫১% এবং নারী ৪৯%।
জোয়া আখতার
জোয়া আখতার (ज़ोया अख़्तर; জন্ম: ১৪ অক্টোবর ১৯৭২) হলেন একজন ভারতীয় চিত্র পরিচালক ও চিত্রনাট্যকার। পরিচালক হিসেবে তার প্রথম ছবি ২০০৯ সালের লাক বাই চান্স। ২০১১ সালে তিনি সমালোচকদের দ্বারা প্রশংসিত ও ব্যবসায়িকভাবে সাফল্যপ্রাপ্ত জিন্দগি না মিলেগি দোবারা পরিচালনা করে সেরা পরিচালক বিভাগে ফিল্মফেয়ার পুরস্কার জেতেন।